Lajmet e luftës në Ukrainë dhe efekti tek fëmijët 
Psikologët: Fëmijët e ekspozuar ndaj imazheve dhe informacioneve shqetësuese mund të zhvillojnë ankth ekstrem, nervozizëm, çrregullime të të ngrënit dhe pagjumësi
Ndërsa sulmi rus në Ukrainë hyn në muajin e dytë, mediat sociale dhe televizioni vazhdojnë të transmetojnë vazhdimisht imazhe dhe lajme shqetësuese rreth konfliktit. Kjo po ngre shqetësime në lidhje me efektin që pamjet e tmerrshme nga lufta në Ukrainë mund të kenë tek shëndeti mendor i fëmijëve. Psikologët paralajmërojnë se lajmet dhe pamjet filmike që vijnë nga agresioni rus në Ukrainë mund të kenë efekte jashtëzakonisht të rënda tek shëndeti mendor i fëmijëve dhe adoleshentëve, duke shkaktuar ankth ekstrem, nervozizëm, çrregullime të të ngrënit apo pagjumësi. Ata thonë se kjo vlen si për fëmijët në mesin e betejës apo diku tjetër në botë. Zëri i Amerikës bisedoi përmes rrjetit Zoom me psikologun e fëmijëve Jeffrey Shahidullah. Psikologët thonë se pavarësisht nga mosha e fëmijës, është e rëndësishme dhe e nevojshme që të bisedohet me ta për luftën. thotë pediatri Jeffrey Shahidullah. Ukrainasja Tatiana Butler ka 13 vjet që jeton në Shtetet e Bashkuara me dy djemtë e saj dhe bashkëshortin. Por prindërit, vëllezërit dhe motrat e saj jetojnë në Ukrainë. Ajo tregon për Zërin e Amerikës se është shumë e dhimbshme t’u japësh përgjigje pyetjeve të fëmijëve se pse po vriten njerëz në Ukrainë. Por situata ofron gjithashtu një mundësi për t’u mësuar fëmijëve se si të ndihmojnë njerëzit në nevojë. Djali i saj 10-vjeçar, pikturoi një pankartë në mbështetje të Ukrainës dhe bashkë me vëllain tjetër dhe prindërit morën pjesë në një protestë në kryeqytetin amerikan, Uashington. thotë 10-vjeçari Vitaly. Rusja Nina Davis, e cila jeton në Nju Xhersi, thotë se për të ishte shumë e rëndësishme të bisedonte me djalin e saj 15-vjeçar lidhur me agresionin rus në Ukrainë. thotë për Zërin e Amerikës rusja Nina Davis. Diskutimi dhe mbështetja janë veçanërisht të rëndësishme për fëmijët në frontin e luftës, të cilët shohin gjëra të tmerrshme, që asnjë fëmijë nuk duhet të shohë kurrë, thotë psikologu Jeffrey Shahidullah. Por mbi të gjitha, thonë psikologët, prindërit duhet ta vënë theksin si për veten e tyre ashtu edhe për fëmijët, se në mënyrë të pashmangshme, lufta merr fund.